इसलिए जब 31 जनवरी को हार्ली डेविडसन ने ये ऐलान किया कि वो अमेरिका में अपना एक प्लांट बंद करने लगा रहा है तो फिर अगले कुछ दिनों में लगातार ट्रम्प हार्ली डेविडसन को लेकर भारत की बात करने लगे. जिसमें उन्होंने पहले 13 फरवरी को अमेरिकी सांसदों के सामने बिना भारत के प्रधानमंत्री का नाम लिए उनके फोन का संकेत दिया और इस तरह का इशारा दिया कि देखो, मेरे कहने पर भारत ने इंपोर्ट ड्यूटी कम कर दी और खुद भारत के प्रधानमंत्री ने फोन किया. जो फोन और बातचीत ट्रम्प और मोदी के बीच 8 फरवरी को हुई थी और जिसमें कहा गया कि बात मालदीव और अफगानिस्तान के मामले में हुई थी.